armvectores/hy_wikipedia_2023 huggingface dataset:
Ֆրանսիան և Ղարաբաղյան ազատագրական պատերազմը

Ֆրանսիան ԵԱՀԿ շրջանակներում իր կարևոր տեղն է զբաղեցնում Ղարաբաղյան հակամարտության կարգավորման գործընթացում՝ որպես Մինսկի խմբի և Մինսկի համաժողովի համանախագահ երկիր։ 
Ֆրանսիան դեռևս 1992-ի հուլիսի 8-ին մասնակցել է 7 պետությունների ղեկավարների գագաթնաժողովի կողմից Ղարաբաղյան հակամարտության շուրջ համատեղ հայտարարություն կազմելու գործում, որում մտահոգություն էր հայտնվում լարվածության սրման կապակցությամբ, և կողմերին կոչ էր արվում անհապաղ դադարեցնել ռազմական գործողություններն ու վիճելի հարցերը լուծել բանակցությունների սեղանի շուրջ՝ Հռոմում և Մինսկում։ 
1993-ի սեպտեմբերի 22–28-ին Փարիզում վերամշակվել է դեռևս ամռանը նախապատրաստված, այսպես կոչված, խաղաղ կարգավորման ՙանհապաղ միջոցառումների ժամանակացույցը՚։ Այդ փաստաթղթով, առանց ԼՂ կարգավիճակին անդրադառնալու, կարգավորում էր զբաղեցրած տարածքներից ԼՂՀ զորամիավորումների դուրսբերման, խաղաղապահ ուժերի տեղակայման և մարդասիրական միջոցառումներին առնչվող հարցերի լայն շրջանակ։ Սակայն Հ. Ալիևը Ադրբեջանի նախագահ ընտրվելուց (3.10. 1993) և իր դիրքերն ամրապնդելուց հետո մերժել է ՙՓարիզի ժամանակացույցը՚։
Ֆրանսիան, որպես ՄԱԿ-ի Անվտանգության խորհրդի (ԱԽ) մշտական անդամ, գործուն մասնակցություն է ունեցել նաև Ղարաբաղյան հակամարտության կարգավորման վերաբերյալ ԱԽ 1993-ին ընդունած չորս բանաձևերի մշակմանը։
Ֆրանսիայի դերակատարությունը Ղարաբաղյան հիմնախնդրի կարգավորման գործընթացում մեծապես ակտիվացել է Մինսկի խմբի համանախագահողների ինստիտուտի հիմնադրումից հետո, որի կազմում Ռուսաստանի և ԱՄՆ-ի հետ 1996-ից ընդգրկված է նաև Ֆրանսիան։ 
Ֆրանսիական միջնորդության ամենախոշոր ձեռքբերումը 2001-ի հունվար և փետրվար ամիսներին Փարիզում Ֆրանսիայի նախագահ Ժ. Շիրակի նախաձեռնությամբ կազմակերպված ՀՀ և ԱՀ նախագահների երկու հանդիպումներն էին, որոնց ընթացքում ձևավորվել են փարիզյան սկզբունքները, և որի շարունակությունն է եղել նույն տարվա ապրիլին ԱՄՆ-ի Քի Վեստ քաղաքում կայացած հանդիպումն ու դրա արդյունքում ստեղծված քիվեստյան փաստաթուղթը։
Քսենյա Չումիչովա

Քսենյա Չումիչովա (1987,Օգոստոսի 5, Ռուսաստան), մոդել, դերասան և բլոգեր։


== Կենսագրություն ==
Ծնվել է  Ռուսաստանի Մագնիտոգորսկ քաղաքում։Երբ նա 6 տարեկան էր,ընտանիքը տեղափոխվել է  Շվեյցարիա։Չումիչովան մեծացել է շվեյցարական և իտալական մշակույթի մեջ։Խոսում է վեց տարբեր լեզուներով'անգլերեն,ռուսերեն,իսպաներեն,իտալերեն,գերմաներեն և ֆրանսերեն։ 2010թ.ին ավարտել է Սվիզերայի համալսարանը և ստացել  բակալավրի աստիճան։


== Կարիերա ==
Մոդելային կարիերան Չումիչովան սկսել է 12 տարեկանից։2012թ.ի դեկտեմբերին Մաքսիմ շվեյցարական  ամսագիրը համարեց նրան "Տարվա ամենագեղեցիկ կինը"։2016թ.ին,ըստ "Ասքմեն"ի Քսենիան ընտրվեց աշխարհի ամենագեղեցիկ կանանցից մեկը։Որպես հանրային խոսնակ Քսենիան պարբերաբար ելույթներ է ունեցել բուհերում և կոնֆերանսներում իր օնլայն բիզնեսի,բրենդի ստեղծման և կին ղեկավարների մասին։


== Քսենյա  Չումի ==
2015թ.ին Չումիչովան փոխում է իր պաշտոնական անունը Քսենիա Չումի կրճատված տարբերակով,քանի որ այն ավելի հեշտ էր արտասանվում։


== Ծանոթագրություններ ==


== zigen,http://www.tagesanzeiger.ch/panorama/leute/Stars-die-beim-Alter-schummeln/story/31364313,http://www.ticinonews.ch/curiosita/260088/xenia-cambia-cognome,http://www.lematin.ch/people/Xenia-Je-suis-une-Wonderwoman/story/22525830 ==
Պայթակենի

Պայթակենի (լատ.՝ Colutea), բակլագգիների (թիթեռնածաղկավորներ) ընտանիքի տերևաթափ, երբեմն՝ փշերով ծածկված թփերի ցեղ։ Հայտնի է մոտ 25 տեսակ։


== Հայաստանում ==

ՀՀ-ում՝ 3 տեսակ՝

պայթակենի արևելյան (լատ.՝ C.orientalis),
պայթակենի կիլիկյան (լատ.՝ C. cilicica)
պայթակենի Կոմարովի (լատ.՝ C. komarovii)։Հանդիպում է Սյունիքի մարզի ստորին և միջին լեռնային գոտիներում՝ թեքությունների վրա, չոր, զառիթափ, ժայռոտ լանջերին։


== Կենսաբանական նակարգիր ==
Թփի բարձրությունը մինչև 3(4) մ է։ Ընձյուղները թավոտ են։ Տերևները բարդ են, կենտփետրաձև, տերևիկները՝ կլորավուն կամ հակառակ ձվաձև։ Ծաղկաբույլը ողկուզանման է, ծաղիկները՝ խոշոր, դեղին, նարնջակարմրավուն։ Ծաղկում է մայիս-օգոստոսին։ Պտուղը պարկանման, բազմասերմ, կիսաթափանց ունդ է։ Լուսա- և ջերմասեր է, երաշտա- և չորադիմացկուն։


== Տարածում ==
Տարածված են Եվրասիայի բարեխառն գոտիներում (Կենտրոնական և Արևելյան Եվրոպա, Փոքր Ասիա, Կովկաս, Անդրկովկաս)։


== Նշանակություն ==
Բնափայտն ամուր է. պատրաստում են մանր իրեր և զանազան գործիքներ։ Կոմարովի պայթակենին գրանցված է ՀՀ Կարմիր գրքում։


== Պատկերասրահ ==

		
		
		
		


== Ծանոթագրություններ ==


== Գրականություն ==
Шапаренко, К. К. Род 803. Пузырник — Colutea L. // Флора СССР. В 30 т. / Гл. ред. акад. В. Л. Комаров; Ред. тома Б. К. Шишкин. — М.—Л.: Изд-во АН СССР, 1945. — Т. XI. — С. 315—323. — 432 с. — 4000 экз.
S. I. Ali: Papilionaceae in Flora of Pakistan, S. 91: Colutea - Online.
Javier Hornero del Castillo: Aspectos taxonómicos en el género Colutea (Fabaceae) (PDF-Datei; 10,82 MB). Tesis de la Universidad Complutense de Madrid, Facultad de Ciencias Biológicas, Departamento de Biología Vegetal I (Botánica y Fisiología Vegetal). 2002.


== Արտաքին հղումներ ==
http://www.eol.org/search?q=Colutea&search_image=
Ադրիան Օրտոլա

Ադրիան Օրտոլա Վանո (իսպ.՝ Adrián Ortolá Vaño; օգոստոսի 20, 1993(1993-08-20), Xàbia, Մարինա Ալտա, Ալիկանտե, Վալենսիա, Իսպանիա), իսպանացի ֆուտբոլիստ, «Տեներիֆե» ակումբի դարպասապահ։ Եվրոպայի մինչև 19 տարեկանների առաջնության երկակի հաղթող։


== Ակումբային կարիերա ==
Ադրիանը ֆուտբոլով սկսել է զբաղվել «Ալիկանտե» ակումբում, ակադեմիայի կազմալուծումից հետո նա մեկ տարի անցկացրել է Սամարայի «Ռոդա» ֆուտբոլային դպրոցում, որտեղից տեղափոխվել է «Վիլյառեալի» կազմ։ Երկրորդ թիմի կազմում Սեգունդա Բ-ում նորամուտը կատարել է 2012 թվականի սեպտեմբերի 2-ին՝ «Ռեուս Դեպորտիու» ակումբի դեմ խաղում (0:3)։ Ֆուտբոլիտը նորամուտը ակումբի երրորդ կազմում կատարել է 2010/11 մրցաշրջանում՝ դառնալով թիմի առաջին համարը։ 2011 թվականին Ադրիանը մասնակցել է մարզումների «Վիլյառեալ Վ» ակումբի կազմում, սակայն նրա կազմում այլևս խաղադաշտ դուրս չի եկել։
2013 թվականին տեղափոխվել է «Բարսելոնա» ակումբի երկրորդ կազմ, որտեղ իր առաջին հանդիպումն անցկացրել է նոյեմբերի 30-ին ընդդեմ «Կորդոբա» ակումբում (2։1):
2019 թվականի հուլիսի 12-ին երկամյա պայմանագիր է կնքել «Տեներիֆե» ակումբի հետ։


== Կարիերան հավաքականում ==
Ադրիանը դարձել է Եվրոպայի մինչև 19 տարեկանների առաջնության երկակի հաղթող Իսպանիայի հավաքականի (մինչև 19) կազմում։ Երկու մրցաշարերում էլ նա եղել է թիմի պահեստային դարպասապահը և անցկացրել է մեկ խաղ։ Այժմ Ադրիանը Իսպանիայի երիտասարդկան հավաքականի (մինչև 20) հիմնական դարպասապահն է։ Մասնակցել է երեք խաղի։


== Ձեռքբերումներ ==
Եվրոպայի առաջնության (մինչև 17 տարեկաններ) եզրափակչի մասնակից – 2010
Եվրոպայի առաջնության (մինչև 19 տարեկան) հաղթող (2) – 2011, 2012


== Ելույթների վիճակագրություն ==


=== Ակումբային վիճակագրություն ===
2017 թվականի փետրվարի 24-ի դրությամբ


=== Միջազգային վիճակագրություն ===
2017 թվականի փետրվարի 24-ի դրությամբ


=== Խաղերը և գոլերը հավաքականում ===
2017 թվականի փետրվարի 24-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը «Վիլյառեալի» պաշտոնական կայքում(չաշխատող հղում) (Իսպաներեն)
Բյոբրախ

Բյոբրախ  (գերմ.՝ Böbrach), կոմունա Գերմանիայում՝ Բավարիա երկրամասում՝ Ռեգենի շրջանում։
Ենթարկվում է Իլմեի Պվաֆենհոֆեն շրջանին։ Բնակչությունը կազմում է 1627 մարդ (դեկտեմբերի 31, 2010) ։ Զբաղեցնում է 27,55 կմ² մակերես։ Պաշտոնական կոդ՝ 09 1 86 122։


== Ծանոթագրություններ ==


== Արտաքին հղումներ ==
Պաշտոնական կայք
Զբրուչ (գյուղ, Կամենեց-Պոդոլսկիի շրջան)

Անվան այլ կիրառումների համար տե՛ս՝ Զբրուչ (այլ կիրառումներ)Զբրուչ (ուկրաիներեն՝ Збруч), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Զբրուչ գյուղում բնակվում էր 376 մարդ։ Բնակավայրը զբաղեցնում է 1666 կմ² տարածք։ Բնակչության խտությունը կազմում էր 225,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կապան (բերդաքաղաք)

Անվան այլ կիրառումների համար տե՛ս՝ Կապան (այլ կիրառումներ)
Կապան, բերդաքաղաք Մեծ Հայքի Սյունիք նահանգի Զորք գավառում, Կապան (այժմ ՝ Ողջի) գետի ձախ ափին, բլրի վրա։ Հարավից պաշտպանված է Արևիքի լեռներով, հյուսիսից՝ Կապանի կիրճով, արևմուտքից և հյուսիս-արևմուտքից՝ Բաղաբերդ և Բաղակու քար բերդերով, արևելքից՝ ամրակուռ պարիսպներով։ V դարում հիշատակվում է որպես գյուղ։ Արագ զարգացող Կապանը IX դարի վերջին և X դարի սկզբին վերակառուցել ու պարսպապատել է Ջվանշիր Սիսակյանի որդին՝ Ձագիկ Գ իշխանը։ X դարի վերջից դարձել է Սյունիքի իշխանանիստը, ապա՝ թագավորության մայրաքաղաքը։ 1103 թվականին սելջուկյան թուրքերը՝ Չորթմանի առաջնորդությամբ, համառ կռիվներից հետո, թափանցել են քաղաքի պարսպից ներս, սակայն, հազարավոր սպանվածներ թողնելով միջնաբերդի մոտ, ավերել են քաղաքը և նահանջել։ Հետագայում, աստիճանաբար լքվելով բնակիչներից, անշուքացել և դարձել է ավերակ։ Կապան անունը ժողովրդի մեջ հարատևել է նաև Ղափան ձևով։
Վրաստանի քաղաքացիներին ներկայացվող վիզային պահանջները

Վրաստանի քաղաքացիներին ներկայացվող վիզային պահանջները՝ այլ պետություններ Վրաստանի քաղաքացիների մուտքի հետ կապված տվյալ պետությունների իշխանությունների կողմից սահմանված սահմանափակումներ։ 2015 թ. հոկտեմբերի դրությամբ Վրաստանի քաղաքացիները կարող են այցելել 61 երկիր ոչ վիզային ռեժիմով կամ մուտքի վիզան տեղում տրամադրելու պայմանով։ Այդ ցուցանիշով Վրաստանը 75-րդն է աշխարհում։


== Վիզային պահանջների քարտեզ ==


== Վիզային պահանջներ ==


=== Ոչ վիզային ռեժիմ ===
Վրաստանի քաղաքացիների նկատմամբ ոչ վիզային ռեժիմ կիրառում է 28 պետություն։

1 - Գալապագոսյան կղզիներ այցելությունը թույլատրվում է միայն նախնական առցանց գրանցման և օդակայանում տրվող տարանցման հսկիչ քարտի հիման վրա


=== Պայմանական ոչ վիզային ռեժիմ՝ ===
Վրաստանի քաղաքացիների նկատմամբ ոչ վիզային ռեժիմ՝ որոշակի պայմանների պահպանման դեպքում կիրառում է 4 պետություն։


=== Վիզայի տրամադրում ժամանելիս ===
Մուտքի վիզան ժամանելիս Վրաստանի քաղաքացիներին տրամադրելու ռեժիմ՝ որոշակի պայմաններով կամ առանց դրանց, կիրառում է 33 պետություն։


=== Էլեկտրոնային վիզայի տրամադրում ===
Ստորև նշված 10 երկրները մուտքի վիզան Վրաստանի քաղաքացիներին տրամադրում են էլեկտրոնային ձևով։


== Այլ պետություններ ==
Վերը բերված աղյուսակներում չնշված պետությունները Վրաստանի քաղաքացիների նկատմամբ կիրառում են վիզային ռեժիմ ընդհանուր հիմունքներով՝ վիզան տրամադրելով նախապես՝ դիվանագիտական ներկայացուցչություններում։
Բարև, Բիլ

«Բարև, Բիլ» (անգլ.՝ Meet Bill), 2007 թվականի ամերիկյան կատակերգություն։ Գլխավոր դերերում Աարոն Էկհարթը և Ջեսիկա Ալբան են։


== Սյուժե ==
Բիլլը մի անգամ նկարում է կնոջ դավաճանությունը հայտնի հեռուստահաղորդավարի հետ։ Այդ պահից նրա կյանքը 180° աստիճանով փոխվում է։ Բիլլը զայրանում է և սկսում է վրեժ լուծել։ Ուղիղ եթերում նա վիճաբանություն է ունենում կնոջ սիրեկանի հետ, և դրա շնորհիվ ամբողջ երկրում դառնում է հայտնի։ Ի հավելում այս ամենի, Բիլլը իր հովանավորության տակ է վերցնում մի ինքնավստահ դեռահասի, ով շուտով սկսում է խորհուրդներ տալ իր խնամակալին։


== Դերերում ==


== Ծանոթագրություններ ==


== Արտաքին հղումներ ==
Պաշտոնական կայք Archived 2011-07-11 at the Wayback Machine.
«Բարև, Բիլ»(անգլ.) ֆիլմը Internet Movie Database կայքում
«Բարև, Բիլ»(անգլ.) ֆիլմը allmovie կայքում:
«Բարև, Բիլ»(անգլ.) ֆիլմը Rotten Tomatoes կայքում
«Բարև, Բիլ»(անգլ.) ֆիլմը Metacritic կայքում:
«Բարև, Բիլ»(անգլ.) ֆիլմը Box Office Mojo  կայքում
Քրիստա Լյուդվիգ

Քրիստա Լյուդվիգ ( գերմ.՝ Christa Ludwig, մարտի 16, 1928(1928-03-16)[…], Բեռլին, Վայմարյան Հանրապետություն - ապրիլի 24, 2021(2021-04-24), Կլոստերնեոբուրգ, Թուլն, Ստորին Ավստրիա, Ավստրիա), գերմանացի օպերային երգչուհի (մեցցո-սոպրանո)։ Առավելապես հայտնի է Մոցարտի, Ռիխարդ Վագների և Ռիխարդ Շտրաուսի օպերաներում դերերգերի կատարմամբ, ինչպես նաև գերմանական երգերի, կամերային և եկեղեցական երաժշտության իր մեկնաբանություններով։
Ձայնի դիապազոնը թույլ է տվել երգչուհուն կատարել նաև դրամատիկ սոպրանոյի համար նախատեսված դերերգեր։


== Կենսագրություն ==
Քրիստա Լյուդվիգը ծնվել է երգիչների ընտանիքում։ Երգելու արվեստին սկզբում սովորել է մորից, այնուհետև Մայնի Ֆրանկֆուրտի բարձրագույն երաժշտական դպրոցում։ Հենց Ֆրանկֆուրտում էլ կայացել է նրա առաջնախաղը։ 1946 թվականին նա հանդես է եկել Օռլովսկու դերերգով Յոհան Շտրաուսի «Չղջիկ» օպերետում։
1946-1952 թվականներին նա հանդես է եկել Մայնի Ֆրանկֆուրտում, 1952-1955 թվականներին՝ Դարմշտադտում, 1954-1957 թվականներին՝ Հանովերում, 1957 թվականից՝ Վիեննայի պետական օպերայում։ 1955 թվականից պարբերաբար մասնակցել է Զալցբուրգի փառատոնին, իսկ 1966 թվականից՝ Բայրոյթի վագներյան փառատոնին։
Շրջագայել է Մյունխենում, Համբուրգում, Հռոմում, Բրյուսելում, Չիկագոյում (1959), Նյու Յորքում (Մետրոպոլիտեն, 1959), Միլանում (Լա Սկալա, 1960-1961), Բուդապեշտում (1970), Տորոնտոյում (1970), Սան Ֆրանցիսկոյում (1971), Բուենոս Այրեսում (1971), Մոսկվայում (1971), Փարիզում (1972-1987), Լոնդոնում (Քովենթ Գարդեն, 1976) և այլն։
Մասնակցել է մի շարք համաշխարհային պրեմիերաների, այդ թվում՝ Գոտֆրիդ ֆոն Էյնեմի «Ծեր տիկնոջ այցը» օպերայի պրեմիերային (Վիեննա, 1971)։
Երգչուհու վերջին ելույթը կայացել է 1995 թվականին Վիեննայի օպերայում (Ռիխարդ Շտրաուս, «Էլեկտրա», Կլիտեմնեստրայի դերերգ)։


== Խաղացանկ ==
Քրիստա Լյուդվիգը կատարել է դերերգեր Վոլֆգանգ Ամադեուս Մոցարտի (Քերուբինո՝ «Ֆիգարոյի ամուսնությունը», Դորաբելլա՝ «Այդպես են վարվում բոլորը», Դոննա Էլվիրա՝ «Դոն Ժուան»), Ռիխարդ Վագների (Ադրիանո՝ «Ռիենցի», Վեներա՝ «Տանհոյզեր», Օրտրուդ՝ «Լոհենգրին», Ֆրիկա և Վալթրաուտե՝ «Նիբելունգի մատանին», Կունդրի՝ «Պարսիֆալ»), Ռիխարդ Շտրաուսի (Կլիտեմնեստրա՝ «Էլեկտրա», Օկտավիան և Մարշալուհի՝ «Վարդերի ասպետը», Ներկարարի կինը՝ «Առանց ստվերի կինը»), Ջուզեպպե Վերդիի (Լեդի Մակբեթ՝ «Մակբեթ», Ազուչենա՝ «Տրուբադուր», Էբոլի՝ «Դոն Կառլոս», Ամներիս՝ «Աիդա»), Լյուդվիգ վան Բեթհովենի (Լեոնորա՝ «Ֆիդելիո»), Ժորժ Բիզեի (Կարմեն՝ «Կարմեն»), Ժյուլ Մասնեի (Շառլոտ՝ «Վերթեր»), Հեկտոր Բեռլիոզի (Դիդոնե՝ «Տրոյացիներ»), Քամիլ Սեն-Սանսի (Դալիլա՝ «Սամսոն և Դալիլա»), Ջակոմո Պուչինիի (Սուձուկի՝ «Մադամ Բատերֆլայ») և այլ օպերաներում։
Լյուդվիգի խաղացանկն ընդգրկում էր նաև Բախի, Շուբերտի, Բեթհովենի, Բրամսի, Մալերի, Ռավելի և այլոց երգերը, կամերային և օրատորիալ ստեղծագործությունները։ Երգչուհին համագործակցել է բազմաթիվ հռչակավոր դիրիժորների հետ (Հերբերտ ֆոն Կարայան, Կարլ Բյոմ, սըր Գեորգ Շոլթի, Օտտո Կլեմպերեր, Իշտվան Կերտես և այլք)։


== Ծանոթագրություններ ==


== Աղբյուրներ ==
Կենսագրությունը


== Արտաքին հղումներ ==
Լուսանկարներ
Ֆերենց Սալաշի

Ֆերենց Սալաշի (հունգարերեն՝ Szálasi Ferenc, հունվարի 6, 1897(1897-01-06), Կոշիցե, Abaúj-Torna County, Հունգարիայի թագավորություն, Տրանսլեյտանիա, Ավստրո-Հունգարիա - մարտի 12, 1946(1946-03-12), Բուդապեշտ, Հունգարիայի երկրորդ հանրապետություն), հունգար քաղաքական գործիչ, հունգարական նացիստների նախագահ։ Հունգարիայի նախագահ, Հունգարիայի նացիստների «Խաչված նետեր» կուսակցության եվրոպական գրասենյակի ղեկավար, Ադոլֆ Հիտլերի վերջին դաշնակիցը։


== Կենսագրություն ==
Սալաշի հայրը եղել է պրոֆեսիոնալ զինվոր ավստրո-հունգարական միապետության բանակում։ Նրա նախնիները եղել են հունգարացիներ, սլովակներ և հայ էմիգրանտներ։
1925–35-ին՝ Գլխավոր շտաբի սպա։ 1935-ին հիմնադրել է ֆաշիստական Կամքի կուսակցությունը։ 1944-ի օգոստոսից հիտլերականների աջակցությամբ նախապատրաստել է իշխանության զավթումը, նպատակ ունենալով թույլ չտալ Հունգարիային դուրս գալու երկրորդ համաշխարհային պատերազմից (1939–45)։ 1944-ի հոկտեմբերից – 1945-ի մարտին իշխանության ղեկավարն էր («ազգի առաջնորդ») գերմանա–ֆաշիստական օկուպացիայից Հունգարիայի դեռևս չազատագրված մի մասում։ 1946-ին Հունգարիայի ժողովրդական դատարանը Սալաշիին՝ որպես ռազմ, հանցագործի, դատապարտել է մահապատժի։ Մահապատժի է ենթարկվել կախաղան հանվելու միջոցով։


== Աղբյուրներ ==
Thomas, Dr. Nigel, and Laszlo Pal Szabo (2008)։ The Royal Hungarian Army in World war II։ New York: Osprey Publishing։ էջեր 48։ ISBN 978-1-84603-324-7 


== Ծանոթագրություններ ==
Յաանիպեեբու

Յաանիպեեբու (էստ․՝ Jaanipeebu), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(4278) Հարվեյ

(4278) Հարվեյ (անգլ.՝ Harvey), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 22-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,267178 ա. մ., առավելագույնը մոտենում է 1,8661 ա. մ. հեռավորության վրա և հեռանում 2,6682 ա. մ.։ Արեգակի շուրջ մեկ ամբողջական պտույտ է կատարում 1246,89 երկրային օրվա ընթացքում, իր ուղեծրով շարժվելով միջինում 0,288719 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,47° անկյուն։
Հարվեյ աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է V դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4278) Հարվեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեզվի կենսունակության աստիճան

Լեզվի կենսունակության աստիճան (անգլ.՝ Degree of endangerment) գնահատական՝ տրված ՅՈՒՆԵՍԿՕ-ի կողմից՝ գրանցված «Անհետացման եզրին գտնվող աշխարհի լեզուների ատլաս»( անգլ.՝ Atlas of the World’s Languages in Danger)` լեզուների համապատասխան 9 չափանիշներով, որոնցից առավել կարևոր է համարվում լեզվի սերնդեսերունդ փոխանցումը։


== Վտանգի աստիճան ==
Ինչպես տեսնում եք, լեզուն կրողների թիվն այդքան էլ էական դեր չի կատարում, օրինակ՝ Փիթքերն կղզում տեղական կրեոլական լեզվի 100-ից քիչ կրողները դասակարգվում են խոցելի լեզուների շարքին, մինչ այդ դուրուա լեզուն, որը Հնդկաստանում ունի ավելի քան 50.000 կրող, դասակարգվում է վերացման սահմանին գտնվողների շարքում։ Առավել կարևոր է՝ որքան լավ է լեզուն փոխանցվում  հաջորդ սերունդներին, որը տեսանելի է դրանով խոսող երեխաների քանակից, ինչպես նաև միջին և նվազագույն տարիքի խոսողներից։


== Անհետացման եզրին գտնվող աշխարհի լեզուների ատլաս ==
«Անհետացման եզրին գտնվող աշխարհի լեզուների ատլաս»` հրատարակված 2010 թվականին, ներառում է շուրջ 2500 լեզու։ Այժմ մոլորակի կենդանի լեզուների ավելի քան մեկ երրորդ մասը կարող է դասվել մահացած լեզուների կարգավիճակին։ Օրինակ՝  էյակերենը դարձել է մահացած լեզու անմիջապես իր վերջին  կրողի՝ Մերի Սմիթ Ջոնս-ի (Ալյասկա), մահից հետո։ Նաև մոլորակի 1492 լեզուներով խոսում են առավել քան երկու հազար մարդ։


== Լեզուների պահպանման կարևորությունը ==
Բոլոր, ինչպես նաև հազվագյուտ լեզունեի պահպանումը, մի տեսանկյունից շատ կարևոր է ինչպես մարդկանց մշակույթների բազմազանության, այնպես էլ գիտության տեսանկյունից. դեռ կան վերացող լեզուներ, որոնք վատ են նկարագրված լեզվաբանների կողմից (հաճախ նաև ընդհանրապես նկարագրված չեն) և մեծ հետաքրքրություն են առաջացնում  պատմահամեմատական լեզվաբանության, ազգագրության և ազգաբանության, մշակութային մարդաբանության համար։
Այսպիսի լեզվի օրինակ է ծառայում մահացած, բայց վերակենդանացած էյակերենը. լեզվաբան Մայքլ Կռաուսի կողմից նրա հնչյունաբանության ուսումնասիրությունը հանգեցրեց նա-դենե վարկածային լեզվական ընտանիքի առաջացմանը։
2012 թվականի հունիսի 21-ին Google Inc. կազմակերպությունը տեղեկացրեց մահացող լեզուների պահպանման ծրագրի մասին (Վտանգված լեզուների նախագիծ)։ Ծրագրի էությունը այն է, որ ստեղծվի կայք, որտեղ կենրոնականորեն  ներկայացված են  ոչնչացման եզրին գտնվող լեզուների մասին տեղեկություններ։ Ընդհանուր առմամբ, կայքի տվյալների բազայում 2012թ.  հունիսի 21-ի դրությամբ կար 3054 լեզու։ Լեզուն կրողների աշխարհագրական դիրքը կարելի է դիտել հատուկ ինտերակտիվ քարտեզի վրա։
Աշխատելով մահացած աքքադերենի վերականգնման վրա՝ 2018թ. Քեմբրիջի համալսարանի լեզվաբանները  նկարահանել են կարճամետրաժ ֆիլմ՝ «Աղքատ մարդը Նիպպուրից», որի հերոսները բացառապես խոսում են աքքադերեն՝ վաղ տարածված Միջագետքի երկրներում։ Աշխատելով ծրագրի վրա՝ համալսարանի գիտնականները վերականգնեցին լեզուն՝ ներառյալ դրա որոշ հնչյունների արտասանության առանձնահատկությունները։ 
Աշխարհի լեզուները պահպանելու կարևորության մասին է վկայում նաև այն փաստը, որ 2019 թվականը հայտարարվել է բնիկ ժողովուրդների լեզուների միջազգային տարի։


== Ծանոթագրություններ ==


== Տես նաև ==
Անհետացող լեզուներ
Անհետացման եզրին գտնվող աշխարհի լեզուների ատլաս


== Արտաքին հղումներ ==
Եվրոպայի լեզուների Կարմիր գիրք(անգլ.)
Վտանգի տակ գտնվող լեզուների ինտերակտիվ ատլաս(անգլ.)
«Աշխարհի լեզուներ» հրատարակչության հոդվածների հեղինակների համար ձեռնարկ
Հյուսիսային Վերտնայա

Հյուսիսային Վերտնայա (ռուս.՝ Северная Вертная), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վերտնայա գետի աջ ափին՝ 35 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000063290
Կոդը ըստ հիդրոլոգիական հետազոտության (ՌԴ) — 103006329
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կոնտալմեզոն

Կոնտալմեզոն (ֆր.՝  Contalmaison), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 120 մարդ, բնակչության խտությունը` 21.16 մարդ/կմ²։ Բնակավայրը զբաղեցնում է 5.67 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 34 կմ հյուսիս-արևելք։


== Բնակչություն ==


== Տնտեսություն ==
2010 թվականին ուներ 84 աշխատունակ (15-64 տարեկան)  բնակիչ, որոնցից ակտիվ էին 57-ը, իսկ ոչ ակտիվները` 27։ Ակտիվության ցուցանիշը կազմում է 67,9 %։ 57 աշխատունակ մարդկանցից աշխատել է 54 անձ (34 տղամարդ և 20 կին)։ Գործազուրկ են եղել 3 անձ (1 տղամարդ և 2 կին)։ 27 անաշխատունակներից 8-ը եղել են աշակերտներ կամ ուսանողներ, 9-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստորին Բուլունդիկ

Ստորին Բուլունդիկ (ռուս.՝ Нижий Булундык), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Տենգա գետի ձախ ափին՝ 6 կմ հեռավորության վրա։։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, Բարնաուլ քաղաքից մինչև Նավարասիսկի հէկը։ Գետի գետային ավազանը Չումիշ գետն է՝ մինչև Տոմի։ Ինչպես նաև գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  13010100312115100006237
Հիդրոլոգիական ուսումնասիրությունների կոդը - 115100623
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օսման Հաջիբեկով

Օսման Իսմաիլ օկլի Հաջիբեկով (ադրբ.՝ Osman İsmayıl oğlu Hacıbəyov, փետրվարի 18, 1924(1924-02-18), Շուշի, ԼՂԻՄ, Ադրբեջանական ԽՍՀ, ԱԽՖՍՀ, ԽՍՀՄ - հունիսի 14, 1979(1979-06-14), Բաքու, Ադրբեջանական ԽՍՀ, ԽՍՀՄ), Ադրբեջանի թատրոնի դերասան, Ադրբեջանական ԽՍՀ վաստակավոր արտիստ (1969):


== Կենսագրություն ==
Օսման Հաջիբեկովը ծնվել է 1924 թվականի փետրվարի 18-ին: Բաքվում ավագ դպրոցի յոթերորդ դասարանն ավարտելուց հետո ընդունվել է Ադրբեջանի պետական թատրոնի դպրոց: Երբ նա սովորում էր թատերական դպրոցում, նա ելույթ է ունեցել Ադրբեջանի Պատանի հանդիսատեսի պետական թատրոնի բեմերում: 1942 թվականին ավարտելուց հետո նա սկսել է աշխատել երիտասարդ հանդիսատեսի թատրոնում: 
1969 թվականի դեկտեմբերի 25-ին, Օսման Հաջիբեկովին շնորհվել է «Ադրբեջանական ԽՍՀ վաստակավոր արտիստ» պատվավոր կոչում ՝ ազգային թատրոնի զարգացման գործում ներդրած ավանդի համար: 
Դերասանը մահացել է 1979 թվականի հունիսի 14-ին Բաքվում:


== Ծագումնաբանություն ==


== Ծանոթագրություններ ==
Սորտինո

Սորտինո (իտալերեն՝ Sortino), կոմունա Իտալիայում, Սիցիլիա մարզում՝ Սիրակուզայի գավառում։
Բնակչությունը կազմում է 9023 մարդ, բնակչության խտությունը կազմում է 98 մարդ/կմ²։ Զբաղեցնում է 93,19 կմ² մակերես տարածք։
Փոստային ինդեքսն է՝ 96012։ Հեռախոսային կոդը՝ 0931։
Քաղաքի հովանավորն է համարվում սբ. Սոֆիան։ Քաղաքի տոնը նշվում է սեպտեմբերի 9-ին։


== Արտաքին հղումներ ==
http://www.comune.sortino.sr.it/ Archived 2009-12-01 at the Wayback Machine.
Հայաստանի բժշկագիտություն (հանդես)

Հայաստանի բժշկագիտություն, Տպագրվում են տեսական և գործնական բժշկության վերաբերյալ նյութեր։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Սմոլենսկի շրջան (Ալթայի երկրամաս)

Անվան այլ կիրառումների համար տե՛ս՝ Սմոլենսկի շրջան (այլ կիրառումներ)Սմոլենսկի շրջան (ռուս.՝ Смоленский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Սմոլենսկոե։


== Աշխարհագրություն ==
Շրջանի տարածքի մակերեսը կազմում է 2033 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 23861 մարդ։ Բնակչության խտությունը կազմում էր 11,74 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հրետանային բլուր

Հրետանային բլուր (ռուս.՝ Артиллерийский курган), հուշահամալիր Ռուսաստանի Ռոստովի մարզի Մյասնիկովի շրջանի Մեծ Սալա գյուղից 2 կմ հեռավորության վրա, Դոնի Ռոստով քաղաքի մոտակայքում գտնվող նույնանուն բլրի վրա, որտեղ 1941 թվականի նոյեմբերին սխրանք են գործել Խորհրդային Միության հերոսներ Սերգեյ Անդրեյի (Մամբրեի) Օհանյանի և Սերգեյ Վասիլևիչ Վավիլովի հրամանատարությամբ գործած հրետանավորները։ Համալիրը երկաթբետոնե պատվանդան է, որի վրա տեղադրված է 76 մմ տրամաչափի հակատանկային թնդանոթ։ Պատվանդանի դիմաց տեղադրված են չորս մույթեր, որոնց վրա թվարկված են Դոնի Ռոստովի համար մարտերին մասնակցած զորամիավորումներն ու ստորաբաժանումները։ Հուշարձանը բացվել է 1972 թվականի մայիսի 8-ին։ Հուշարձանի հեղինակը և ճարտարապետը Էդվարդ Քալայջյանն է։ 1975 թվականի մայիսի 8-ին հուշահամալիրն ընդլայնվել է. հուշարձանին ավելացրել է Լեոնիդ Բրեժնևի ողջույնի նամակի խոսքերով քարե խորանարդ, իսկ ամբողջ համալիրը սկսել է կոչվել «Ռոստովի ճակատամարտի հերոսներին»։


== Սխրագործություն ==
1941 թվականի աշնանը գերմանական զորքերը գրոհում էին Հյուսիսային Կովկասը։ Տանկային հարձակումը սկսվել էր նոյեմբերի 17-ին, Դոնի տափաստաններում սկսվել էին արյունոտ պաշտպանական մարտերը։ 56-րդ բանակի հրետանային ստորաբաժանումները և միավորները հատուկ դեր են խաղացել թշնամու հարձակումները հետ մղելու գործում։ Նոյեմբերի 17-19-ին աչքի է ընկել լեյտենանտ Սերգեյ Անդրեյի Օհանյանի մարտկոցը։ Դիրքավորվելով Բերբեր-Օբա բարձունքում, որն այժմ վերանվանվել է Հրետանային բլուր, Մեծ Սալա գյուղից մի քանի կիլոմետր հեռավորության վրա, երեք օրվա ընթացքում հրետանավորները հետ են մղել թշնամու տանկերի հարձակումները` փոխելով դիրքը, հրանոթները հարմարեցնելով ուղիղ նշանառությամբ կրակելու համար, օգտագործելով նռնակներ ու հրկիզող խառնուրդով շշեր։ Ընդհանուր առմամբ ոչնչացվել է ավելի քան 20 գերմանական մեքենա։ Մարտկոցի հրամանատար Սերգեյ Օհանյանը և կոմիսար Սերգեյ Վավիլովը հետմահու արժանացել են Խորհրդային Միության հերոսի կոչման։ Հերոսները և նրանց մարտական ընկերները թաղված են Մեծ Սալա գյուղի եղբայրական գերեզմանում։


== Նամակ ==
Հուշարձանի վրա փորագրված նամակը.


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
«Памятник на Артиллерийском кургане»
Памятники боевой славы Мясниковский район Ростовской области
Միզազատություն

Միզազատությունը միզարտադրությունն է, միզապարկում հավաքված մեզի հեռացումն օրգանիզմից։
Միզագոյացումը տեղի է ունենում անընդհատ, պարբերաբար (մարդու մոտ օրական 4-6 անգամ), միզապարկի լցման (300-350 մլ մեզ) և պատերի լարվածության մեծացման հետևանքով։ Միզապարկում, երբ ճնշումը հասնում է 15-20 մմ սնդիկի սյան, գրգռվում են պատերում գտնվող մեխանաընդունիչները և առաջացնում միզազատության մղում։ Ուժեղանում են միզածորանների գալարակծկանքը և միզապարկի մկանների կծկումները, թուլանում է սեղմանը (սֆինկտեր), և տեղի է ունենում միզազատություն։ Միզապարկի մկանների ախտահարումները, նյարդային համակարգի որոշ հիվանդությունները հանգեցնում են միզազատության խանգարումների։
American Idiot

Անվան այլ կիրառումների համար տե՛ս՝ American Idiot (այլ կիրառումներ)American Idiot, ամերիկյան Green Day փանկ-ռոք խմբի յոթերորդ ստուդիական ալբոմն է, թողարկվել է 2004 թվականի սեպտեմբերի 21-ին Ռեփրայզ Ռեքորդս ձայնագրման լեյբլի կողմից։ 2003 թվականի կեսերին խումբը սկսեց երգեր ձայնագրել Cigarettes and Valentines ալբոմի համար, բայց շուտով երգերը գողացվել էին և անօրեն հայտնվել համացանցում։ Այդ պատճառով խումբը որոշեց չշարունակել ձայնագրությունները, այլ սկսել աշխատել նոր երգեր ստեղծագործել։ The Who խմբի գործունեությամբ ոգեշնչված երաժիշտները որոշեցին ստեղծել ռոք-օպերա։ Ապագա ալբոմը սկսեցին ձայնագրել Օկլենդի Studio 880-ում և ավարտեցին Հոլիվուդի Ocean Way Recording ստուդիայում։
Ալբոմը մեծ հաջողություններ ձեռք բերեց, հայտվելով 27 երկրների հիթ-շքերթներում՝ դրանցից գլխավորելով 19-ը։ Թողարկման օրվանից ողջ աշխարհում վաճառվել է սկավառակի 14 միլիոնից ավել օրինակ, որից 6 միլիոնից ավել միայն ԱՄՆ-ում։ Ալբոմի շնորհիվ խումբը շատ մրցանակներ է ստացել, ներառյալ Գրեմմիի «Լավագույն ռոք-ալբոմ» մրցանակը։ Քննադատներից ստացել է հիմնականում դրական գնահատականներ։
«American Idiot» ալբոմից հինգ երգերի համար նկարահանվել են տեսահոլովակներ՝ «American Idiot», «Boulevard of Broken Dreams», «Holiday», «Wake Me Up When September Ends» և 9 րոպե տևացող «Jesus of Suburbia». Ալբոմի հիման վրա ներկայացվեց համանուն ռոք-օպերան, պրեմիերան կայացավ 2009 թվականի սեպտեմբերի 16-ին Բրոդվեյի «Berkeley Repertory» թատրոնում։


== Երգացանկ ==
American Idiot – 2։56
Jesus of Suburbia – 9։08
Jesus of Suburbia
City of the Damned
I Don’t Care
Dearly Beloved
Tales of Another Broken Home
Holiday – 3։53
Boulevard of Broken Dreams – 4։21
Are We the Waiting – 2։44
St. Jimmy – 2։56
Give Me Novacaine – 3։26
She’s a Rebel – 2։01
Extraordinary Girl – 3։35
Letterbomb – 4։07
Wake Me Up When September Ends – 4։46
Homecoming – 9։18
The Death of St. Jimmy
East 12th St.
Nobody Likes You
Rock and Roll Girlfriend
We’re Coming Home Again
Whatsername – 4։12


== Մրցանակներ ==
«American Idiot» ալբոմը երաժշտական ​​քննադատներից ստացել է ընդհանուր առմամբ դրական կարծիքներ։


== Ծանոթագրություններ ==
Սերտան դու Մոշոտոյի գավառ

Սերտան դու Մոշոտոյի գավառ (պորտ.՝ Microrregião do Sertão do Moxotó), գավառ Բրազիլիայի Պերնամբուկու նահանգում։ Մտնում է Սերտան Պարանամբուկու նահանգ (գավառ)ի մեջ։ 8°25′07″ հվ. լ. 35°19′40″ ամ. ե.


== Գավառի կազմ ==
Գավառի կազմի մեջ են մտնում հետևյալ համայնքները.

Արկովերդի
Բետանիյա
Կուստոդիյա
Իբիմիրին
Ինաժա
Մանարի
Սերտանիյա
Նռան գույնը

«Նռան գույնը», Սերգեյ Փարաջանովի նշանավոր ֆիլմը։ Թողարկվել է 1968 թվականին և նվիրված է Սայաթ-Նովային։ Հեղինակային անունը՝ «Սայաթ-Նովա»։ Գրաքննության ճնշման տակ Փարաջանովն ստիպված էր լրիվ վերամոնտաժել և փոխել ֆիլմի անունը։ Տարբերակը, որը ցուցադրվել է էկրաններին, Սերգեյ Յուտկևիչի իրականացրած ևս մի վերամոնտաժի արդյունքն է։


== Դերերում ==
Սոֆիկո Ճիաուրելի - երիտասարդ Սայաթ-Նովա, Աննա թագուհի, «ժանյակներով աղջիկ», պոետի մուսա, համբարձման հրեշտակ և մնջախաղ
Մելքոն Ալեքյան - մանուկ Սայաթ-Նովա
Վիլեն Գալստյան - պոետը եկեղեցում
Գեորգի Գեգեճկորի - ծերունի պոետը
Օնիկ Մինասյան - իշխան
Սպարտակ Բագաշվիլի - պոետի հայր
Մեդեա Ջափարիձե - պոետի մայր


== Դրվագներում ==
Գրիգոր Մարգարյան - գրքերով վանականր
Յուրի Մերդենով - ձիավոր համարի կատարողր
Ա. Ջանիշև - քահանա
Ալեքսանդր Անդրանիկյան - հրեշտակ
Գ. Մացուկատով, Մեդեա Բիբիլեյշվիլի, Լ. Քարամյան, Գուրանդա Գաբունիա, Բելա Միրիանիշվիլի, Ի. Բաբայան, Բ. Չաթիշվիլի, Ժ. Ղարիբյան, Բայա Դվալիշվիլի, Է. Փանախչյան, Յուրի Ամիրյան։


== Ստեղծագործական խումբ ==
գլխավոր նկարիչ - Ստեփան Անդրանիկյան
հնչյունային օպերատոր - Յուրի Սայադյան
ռեժիսոր - Ա. Սամվելյան
2-րդ օպերատոր - Մ. Շահբազյան
ռեժիսորի ասիստենտ - Ռոմ. Ժամհարյան
զգեստերի նկարիչներ - Ելենա Ախվլեդիանի, Իոսիֆ Կարալյան, Ժասմին Սարաբյան
նկարիչ դեկորատոր - Միքայել Առաքելյան
նկարիչ-դիմահարդար - Պ. Ասչյան, Վ. Ասատրյան
համակցական նկարահանումներ - Լ. Քարամյան, Հ. Հովհաննիսյան
խմբագիրներ - Բագրատ Հովհաննիսյան, Պերճ Զեյթունցյան
երաժշտական խմբագիր - Մ. Բերկո
երաժշտական ձևավորում - Յուրի Հարությունյան
մնջ. բեմադրող - Սերգեյ Փարաջանով
ճարտարապետական հարցերով խորհրդատու - Վ. Ջորբենաձե
նկարիչ ոսկերիչ - Ա. Ասատուրով
մոնտաժ - Մ. Պոնոմարենկո
տնօրեն - Ա. Մելիք-Սարգսյան
վավերագրող - Միքայել Վարդանով


== Հետաքրքիր փաստեր ==
Ֆիլմը նկարահանվել է Լոռու մարզի Սանահինի և Հաղպատի նշանավոր վանքերում, ինչպես նաև Արդվի գյուղի մոտակայքում Սրբանեսի (Սուրբ Հովհաննեսի կամ Հովհան Օձնեցու) վանքում (8-17-րդ դդ)։


== Ժառանգություն ==
«Նռան գույնը» մեջբերված է «Փիթեր Գրինուեյր Ինդիամապոլիսում» (1997) և «Ջնջած դեմքեր 2» (2006) ֆիլմերում։
«Նռան գույնը» մեջբերված է Մադոննայի «Քնելու հեքիաթ» տեսահոլովակում։ Նրա հաջորդ գործր 2003 թ. Սթիվն Քլայնի հետ նաև մեջբերվում է այս ֆիլմը։
Հատվածներ ֆիլմից հանդես են գալիս բրիտանական «Juno Reactor» խմբի «God Is God» տեսահոլովակում և իրանական «Kiosk» խմբի «Yarom Bia» տեսահոլովակում։
«Նռան գույնը» ֆիլմից ոգեշնչված՝ վրացական ծագում ունեցող երգչուհի Քեթի Մելուան իր Love Is A Silent Thief երգում ֆիլմից կադրեր է օգտագործել։
«Նռան գույնը» ֆիլմի մոտիվներով է նկարահանվել Լեդի Գագայի 911 երգի տեսահոլովակը։


== Ծանոթագրություններ ==


== Արտաքին Հղումներ ==
Նրանք մի մասնիկն են Փարաջանովի «Նռան գույնի»
Փարաջանով.com
Նռան գույնը
Կրոնշտադտ (քաղաք)

Կրոնշտադտ (գերմ.՝ Krone - թագ և Stadt - քաղաք բառերից), Ռուսաստանի նավահանգստային քաղաքներից է, գտնվում է Ֆիննական ծոցում՝ Կոտլին կղզու և հարակից փոքր կղզիների վրա։ 1990 թվականին քաղաքի պատմական կենտրոնն ընդգրկվել է ՅՈՒՆԵՍԿՕ-ի «Համաշխարհային ժառանգության» ցուցակ, որպես Սանկտ Պետերբուրգի պատմական կենտրոնի և շրջակա հուշարձանների մաս։ 2009 թվականին Կրոնշտադտն արժանացել է «Զինվորական փառքի քաղաք» կոչման։


== Տես նաև ==
Կրոնշտադտի խորաչափ


== Ծանոթագրություններ ==


== Աղբյուրներ ==
Կրոնշտադտի շրջանի ղեկավարություն Archived 2011-09-28 at the Wayback Machine.
Կրոնշտադտի պատմություն Archived 2011-11-06 at the Wayback Machine.
Էքսկուրսիա Կրոնշտադտում Archived 2019-05-15 at the Wayback Machine.
Գենոմային ԴՆԹ

Գենոմային ԴՆԹ, ԴՆԹ- մաս, որը գտնվում է գենոմում։ Գենոմայն ԴՆԹ-ն հաճախ կրճատ անվանում են գԴՆԹ։
Գենոմը օրգանիզմ մասն պարունակում է տեղեկատվություն և փոխանցում այն սերնդից սերունդ։ Գենոմը տրանսկրիպցվում է ՌՆԹ-ի վրա (ի-ՌՆԹ), որն անհրաժեշտ է օրգանիզմի կյանքի համար։ Ի-ՌՆԹ-ները ԴՆԹ-ից արտագրված ինֆորմացան տեղափոխում են սիտակուցի սինթեզի վայր, որտեղ նրան է մոտենում փ-ՌՆԹ-ն բերելով իրեն միացրած ամինաթթուն։ Սիտակուց սնթեզը տեղի է ունենում ռիբոսոմում։ Այսպիսով ՌՆԹ-ն գենոմից արտագրում է ինֆորմացիա, որի օգնությամբ էլ սինթեզվում է սպիտակուց։


== Ծանոթագրություններ ==
(2850) Մոժայսկի

(2850) Մոժայսկի (անգլ.՝ Mozhaiskij), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 2-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,448735 ա. մ., առավելագույնը մոտենում է 2,3267 ա. մ. հեռավորության վրա և հեռանում 2,5707 ա. մ.։ Արեգակի շուրջ մեկ ամբողջական պտույտ է կատարում 1399,62 երկրային օրվա ընթացքում, իր ուղեծրով շարժվելով միջինում 0,257212 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2850) Մոժայսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դարագյոզ

Դարագյոզ, լեռ Հայկական Պար լեռնահամակարգի կենտրոնական հատվածում, Սինակ լեռնագագաթից հյուսիս֊արևելք։ Բարձրությունը 1811 կմ։


== Ծանոթագրություններ ==
Բենիամին Եղիազարյան

Բենիամին Հովսեփի Եղիազարյան (օգոստոսի 16, 1926(1926-08-16), Երևան, Հայկական ԽՍՀ, ԱԽՖՍՀ, ԽՍՀՄ), հայ տնտեսագետ։ Տնտեսագիտության դոկտոր (1968), պրոֆեսոր (1974):


== Կենսագրություն ==
Բենիամին Եղիազարյանը ծնվել է 1926 թվականի օգոստոսի 16-ին, Երևան քաղաքում։ 1948 թվականին ավարտել է Երևանի պոլիտեխնիկական ինստիտուտի ջրատեխնիկական ֆակուլտետը։ 1952-1964 թվականներին եղել է Երևանի պոլիտեխնիկական ինստիտուտի Արդյունաբերության էկոնոմիկայի և էներգետիկայի ամբիոնի դոցենտ, 1964-1973 թվականներին՝ ԽՍՀՄ ԳԱ տնտեսագիտության ինստիտուտի բաժնի վարիչ։ 1968-1972 թվականներին եղել է ՀԽՍՀ ԳԱ ակադեմիայի տնտեսագիտության ինստիտուտի փոխտնօրեն, 1973-1975 թվականներին՝ Երևանի պետական համալսարանի դասախոս։ 1975-1979 թվականներին եղել է Երևանի ժողովրդական տնտեսության ինստիտուտի տնտեսագիտական կիբեռնետիկայի ամբիոնի վարիչ, 1979 թվականից՝ Խորհրդային Հայաստանի էկոնոմիկայի նախարարության առընթեր տնտեսագիտական հիմնահարցերի գիտահետազոտական ինստիտուտի փոխտնօրեն, 2008 թվականից՝ Հայաստանի Հանրապետության Գիտությունների ազգային ակադեմիայի տնտեսագիտության ինստիտուտի բաժնի վարիչ։
Աշխատանքները վերաբերում են արտադրության ներդրումների, գիտատեխնիկական առաջընթացի արդյունավետության, կառավարման, տնտեսական զարգացման քաղաքականության ծրագրերի մշակման պլանավորման ու կանխատեսման հարցերին։


== Պարգևներ ==
ԱԺ ոսկե մեդալ, 2014


== Երկեր ==


== Ծանոթագրություններ ==
Վիլյակայի շրջան

Վիլյակայի շրջան (լատիշ․՝ Viļakas novads), վարչա-տարածքային միավոր Լատվիայի Հանրապետության արևելքում մասում՝ Լատգալիա տարածաշրջանում։ Շրջանը բաղկացած է վեց վոլոստից, և վարչական կենտրոն Վիլյակա քաղաքից։ Շրջանը ստեղծվել է 2009 թվականի հուլիսի 1-ին։ Տարածքը կազմում է 638,79 կմ²։ Սահմանակից է Լատվիայի Բալտինավայի, Բալվիի և Ալուքսենեի շրջանների և Ռուսաստանի Պսկովի մարզի հետ։


== Բնակչություն ==
2010 թվականի հունվարի 1-ի դրությամբ շրջանի բնակչությունը կազմում էր 6433 մարդ։
2011 թվականի Լատվիայի բնակչության մարդահամարի արդյունքներով ազգային կազմն էր՝


== Տարածքային բաժանում ==
Վիլյակա (լատիշ․՝ Viļakas pilsēta)
Վեցումի վոլոստ (լատիշ․՝ Vecumu pagasts)
Ժիգուրի վոլոստ (լատիշ․՝ Žīguru pagasts)
Կուպրավայի վոլոստ (լատիշ․՝ Kupravas pagasts)
Մեդնևայի վոլոստ (լատիշ․՝ Medņevas pagasts)
Սուսայուի վոլոստ (լատիշ․՝ Susāju pagasts)
Շկիլբենուի վոլոստ (լատիշ․՝ Šķilbēnu pagasts)


== Ծանոթագրություններ ==


== Արտաքին հղումներ ==
Շրջանի պաշտոնական կայքը (լատիշերեն)
Գալիոլե

Գալիոլե  (իտալերեն՝ Gagliole), կոմունա Իտալիայում, գտնվում է Մարկե շրջանում՝ Մաչերատա պրովինցիայում։
Բնակչությունը կազմում է 640 մարդ (2008), բնակչության խտությունը՝ 27 մարդ/կմ²։ Տարածքը կազմում է 24 կմ²։ Փոստային ինդեքս՝ 62020։ Հեռախոսային կոդ՝ 0737։


== Ժողովրդագրություն ==


== Համայնքի վարչակազմ ==
Հեռախոսահամար։ 0737 641184
Էլեկտրոնային փոստ։ comune@gagliole.sinp.net
Պաշտոնական կայք։ http://www.gagliole.sinp.net/


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Խնձոր (Լազիստանի գավառ)

Անվան այլ կիրառումների համար տե՛ս՝ Խնձոր (այլ կիրառումներ)Խնձոր, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Քեն Ռոբինսոն

Քեն Ռոբինսոն (անգլ.՝ Sir Ken Robinson, մարտի 4, 1950(1950-03-04), Լիվերպուլ, Լանկաշիր, Անգլիա, Միացյալ Թագավորություն - օգոստոսի 21, 2020(2020-08-21), Լոնդոն, Մեծ Լոնդոն), անգլիացի հեղինակ, խոսնակ և ստեղծագործական մտածողության զարգացման, կրթական համակարգերի, նորարարության պետական ու հասարակական կազմակերպությունների միջազգային խորհրդական։ Նա եղել է Գեղարվեստական նախագծերի դպրոցի տնօրենը (անգլ.՝ The Arts in Schools Project; 1985—1989), Ուորիքի համալսարանի գեղարվեստի կրթության ամբիոնի պրոֆեսոր (1989-2001)։
2003 թվականի հունիսին Եղիսաբեթ II թագուհին կրթության ոլորտում արժանիքների համար նրան շնորհել է ասպետի կոչում։
2011 թվականին նա ստացել է Lego Prize մրցանակ 100 000 ԱՄՆ դոլարի չափով։


== Կենսագրություն ==
Ռոբինսոնը ծնվել է Լիվերպուլում (Անգլիա), Ջեյմս և Էթել Ռոբինսոնների ընտանիքում. յոթ երեխաներից մեկն էր։ Նրա եղբայրներից մեկը՝ Նիլը, դարձել է պրոֆեսիոնալ ֆուտբոլիստ։ Դժբախտ պատահարից հետո նրա հայրը կաթվածահար է եղել։ Ռոբինսոնը չորս տարեկանում հիվանդացել է պոլիոմիելիտով։ Հաճախել է Մարգարեթ Բիվանի հատուկ դպրոց՝ պոլիոմիելիտի ֆիզիկական ազդեցությունների պատճառով, ապա Լիվերպուլի համալսարանական դպրոց (1961-1963) և Ուեյդ Դիկոնի վարժարան Չեշիրում (1963-1968)։
1981 թվականին ավարտել է ասպիրանտուրան Լոնդոնի համալսարանում՝ ստանալով փիլիսոփայության դոկտորի աստիճան (PhD):
Ռոբինսոնը մահացել է 2020 թվականի օգոստոսի 21-ին 70 տարեկան հասակում՝ քաղցկեղի կարճատև հիվանդությունից հետո։


== Գրքեր ռուսերենով ==
Призвание. Как найти то, для чего вы созданы и жить в своей стихии — М.: Манн, Иванов и Фербер, 2009. ISBN 978-5-91657-123-3
Образование против таланта — М.: Манн, Иванов и Фербер, 2012. ISBN 978-5-91657-415-9
Найти своё призвание. Как открыть свои истинные таланты и наполнить жизнь смыслом — М.: Манн, Иванов и Фербер, 2013. ISBN 978-5-00057-006-7
Школа будущего. Как вырастить талантливого ребенка — М.: Манн, Иванов и Фербер, 2015. ISBN 978-5-00057-734-9


== Նշումներ ==


== Ծանոթագրություններ ==


== Արտաքին հղումներ ==
Расширенная биография Кена Робинсона
Сэр Кен Робинзон: Совершим же революцию в обучении! (TED talks).(ռուս.)
Кен Робинсон: Как избежать долины смерти в образовании (TED talks)(ռուս.)
Анимация на выступление сэра Кена Робинсона о смене парадигм образования.(ռուս.)
Доклад Робинсона, опубликованный в 1999 г. — «Наше целостное будущее: Творчество, Культура и Образование» (անգլ.)
«Das Können allein gibt auf Dauer keine Befriedigung» Հարցազրույց Քեն Ռոբինսոնի հետ։ Der Bund, Ապրիլ 12, 2014 թվական (գերմ.)
Սարդուրի Ա

Սարդուրի Ա (ծննդ. թվ. անհայտ մ.թ.ա. 910-900 - մ.թ.ա. 824 թվական), Վանի թագավորության մ.թ.ա. մոտ 835-825 թվականներին։ Շարունակելով նախորդների՝ Արամեի և իր հոր՝ Լուտիպրիի քաղաքականությունը, հաջողությամբ դիմակայել է Ասորեստանի կողոպտչական արշավանքներին, ընդարձակել և ամրապնդել թագավորության սահմանները։ Գահակալման սկզբնական տարիներին միավորելով Արածանի գետի միջին և ստորին ավազանի «երկրները», արևմտյան սահմանը հասցրել է մինչև Եփրատ գետը։ Ասորեստանում Սալմանասար Գ-ի դեմ ապստամբություններն ու գահակալական կռիվները (մ.թ.ա. 827-825) զգալիորեն հեշտացրել են Սարդուրի Ա-ի առաջխաղացումը դեպի հարավ, որտեղ նա պետության սահմաններն ընդարձակել է մինչև Հայկական Տավրոսի լեռնաշղթան և հսկողության ենթարկել կապանները։ Նույն ժամանակաշրջանում Սարդուրի Ա միավորել է Վանա լճի ավազանի երկրները և հիմնադրել արքունի նոր բերդաքաղաք Տուշպան (Տոսպավան), որն այնուհետև դարձել է Արարատյան (աքադերեն՝ Ուրարտու) թագավորության ռազմական գլխավոր հենակայանը հարավում՝ ընդդեմ Ասորեստանի։
Շինարարական աշխատանքների մասին Սարդուրի Ա-ի արձանագրությունը աքադերեն պահպանվել է բերդապարսպին։ Ըստ այդ արձանագրության՝ նա մեծարվել է «մեծ արքա», «տիեզերքի արքա», «Նաիրի երկրների արքա», «բոլոր թագավորներից հարկեր ստացող արքա», «ճակատամարտերից չերկնչող զարմանահրաշ քուրմ» և այլ տիտղոսներով։ Իր գահաժառանգ որդի Իշպուինիին թողել է ընդարձակ և կայուն սահմաններով թագավորություն։ Հավանաբար թաղվել է Մուսասիրի (Արդինի) տաճարում։


== Գրականություն ==
Գ. Ղափանցյան, Ուրարտուի պատմությունը, Երևան 1940 էջ 143-152
Пиотровский Б. Б.5 Ванское царство (Урарту) Москва 1959
Меликишвили Г. А., Наири-Урарту Тбилиси 1954
Меликишвили Г. А., Урартские клинообразные надписи Москва 1960
Lehman Haupt C. F., Armenien Einst und Jetzt, Bd II, 1, Berlin 1926


== Տես նաև ==
Վանի թագավորության արքաների ցանկ
Միռաստե

Միռաստե (էստ․՝ Mõraste), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 32 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վիշնի Վոլոչյոկի շրջան

Վիշնի Վոլոչյոկի շրջան (ռուս.՝ Вышневолоцкий район), մունիցիպալ շրջան Ռուսաստանի Դաշնության Տվերի մարզում։
Ստեղծվել է 1927 թվականին։ Վարչական կենտրոնը՝ Վիշնիյ Վոլոչյոկ։


== Աշխարհագրություն ==
Շրջանի տարածքի մակերեսը կազմում է 3389 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 25893 մարդ։ Բնակչության խտությունը կազմում էր 7,64 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բերկովիչի (այլ կիրառումներ)

Բերկովիչի կարող է վերաբերվել.

Բերկովիչի, գյուղ Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Բերկովիչի, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Կոմիսարովո (գյուղ, Վելիկոբուրլուկիի շրջան)

Անվան այլ կիրառումների համար տե՛ս՝ Կոմիսարովո (այլ կիրառումներ)Կոմիսարովո (ուկրաիներեն՝ Комісарове), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1917 թվականին։
2001 թվականի տվյալներով Կոմիսարովո գյուղում բնակվում էր 86 մարդ։ Բնակավայրը զբաղեցնում է 0,565 կմ² տարածք։ Բնակչության խտությունը կազմում էր 152,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բադնիք (Կամախի գավառ)

Բադնիք, գյուղ Արևմտյան Հայաստանում, Էրզրումի վիլայեթի Կամախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սարի-Գազել

Սարի-Գազել, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Դոք Ռիվերս

Գլեն Անտոն (Դոք) Ռիվերս (անգլ.` Glenn Anton "Doc" Rivers, ծնվ.` հոկտեմբերի 30, 1961 թ.), ամերիկացի նախկին բասկետբոլիստ, բասկետբոլային մարզիչ։ Ներկա պահին հանդիսանում է Բասկետբոլի ազգային ասոցիացիայի (NBA) «Լոս Անջելես Կլիպերս» ակումբի գլխավոր մարզիչը և բասկետբոլային գործառնությունների նախագահը։
Դպրոցական կարիերան անցկացրել է Մեյվուդի (Իլինոյս նահանգ) «Պրովիզո սթրիթ» ավագ դպրոցում, որից հետո ընդունել է Մառքեթի համալսարանի կրթաթոշակային ծրագիրը։ Համալսարանի բասկետբոլային հավաքականում Ռիվերսն անցկացրել է 3 ուսումնական տարի, որից հետո ընտրվել է NBA-ի 1983 թվականի դրաֆթի 2-րդ ռաունդի 31-րդ ընտրությամբ՝ «Ատլանտա Հոքսի» կողմից։ Մասնագիտական կարիերայի ընթացքում Ռիվերսն հանդես է եկել «Ատլանտա Հոքս» (1983-1991), «Լոս Անջելես Կլիպերս» (1991–1992), «Նյու Յորք Նիքս» (1992–1994) և «Սան Անտոնիո Սփըրս» (1994–1996) ակումբներում՝ որպես խաղարկող և հարձակվող պաշտպան։
Մարզչական կարիերայով Ռիվերսն սկսել է զբաղվել 1999 թվականին։ 2000 թվականին ճանաչվել է տարվա մարզիչ, իսկ 2008 թվականին «Բոստոն Սելտիքսի» կազմում դարձել է NBA չեմպիոն։
Ռիվերսի որդին՝ Օսթին Ռիվերսը ներկա պահին հանդես է գալիս «Լոս Անջելես Կլիպերս» ակումբում։


== Արտաքին հղումներ ==
Էջը NBA.com կայքում
Էջը Բասկետբոլ-ռեֆերենսում